21.7.2023
DA
Den Europæiske Unions Tidende
L 184/77
KOMMISSIONENS GENNEMFØRELSESAFGØRELSE (EU) 2023/1521 af 19. juli 2023 om visse særlige, tidsbegrænsede sygdomsbekæmpelsesforanstaltninger vedrørende infektion med lumpy skin disease-virus i visse medlemsstater (meddelt under nummer C(2023) 4811) (EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (1), særlig artikel 71, stk.
3, litra a), og
ud fra følgende betragtninger:
(1)
Infektion med lumpy skin disease(LSD)-virus fremkaldt af lumpy skin disease-virusset (LSDV) er en vektorbåren sygdom hos kvæg, som afstedkommer betydelige økonomiske tab, reducerer mælkeydelsen, forårsager alvorlig afmagring, permanente skader på huder, flere sekundære komplikationer og kronisk svækkelse i flere måneder samt giver anledning til forbud mod handel.
Sygdommen er endemisk i Afrika og er opført på Verdensorganisationen for Dyresundheds liste over anmeldepligtige sygdomme.
(2)
LSD forekom i Unionen for første gang i 2015 i Grækenland.
I 2016 spredte sygdommen sig hurtigt i mange lande i Sydøsteuropa, herunder Albanien, Bulgarien, Grækenland, Kosovo *, Nordmakedonien, Montenegro og Serbien.
I alle berørte lande blev sygdommen effektivt bragt under kontrol gennem massevaccination af kvæg med levende homologe vacciner, der gentages på årsbasis i overensstemmelse med vaccinespecifikationerne.
Desuden gennemførte Kroatien og Bosnien-Hercegovina, der ikke var ramt af LSD, vaccination som en forebyggende foranstaltning på grund af sygdomstilfælde i nabolandene.
(3)
Kommissionens gennemførelsesforordning (EU) 2021/1070 (2) blev vedtaget inden for rammerne af forordning (EU) 2016/429 og fastsætter særlige foranstaltninger til bekæmpelse af LSD for i et begrænset tidsrum.
Nævnte gennemførelsesforordning fandt anvendelse indtil den 21. april 2023.
(4)
Nærmere bestemt fastlægger gennemførelsesforordning (EU) 2021/1070 de zoner i en medlemsstat, hvor der vaccineres mod LSD, og de særlige sygdomsbekæmpelsesregler i hver zone.
Disse zoner er klassificeret som restriktionszone I, der ligger uden for et område, hvor der er bekræftet et udbrud af infektion med LSDV, og restriktionszone II, som omfatter et område, hvor der er bekræftet et udbrud af infektion med LSDV.
(5)
Ved gennemførelsesforordning (EU) 2021/1070 blev der desuden fastsat restriktioner vedrørende flytning af kvæg og produkter deraf, avlsmateriale og animalske biprodukter fra restriktionszone I og II samt undtagelser i forbindelse med disse restriktioner.
Der blev desuden fastsat regler for operatørernes forpligtelser med hensyn til dyresundhedscertifikater til brug ved flytning af kvæg, avlsmateriale og uforarbejdede animalske biprodukter deraf fra restriktionszone I og II ud af disse zoner.
(1) EUT L 84 af 31.3.2016, s.
1. * Denne betegnelse indebærer ingen stillingtagen til Kosovos status, og den er i overensstemmelse med UNSCR 1244/1999 og ICJ's udtalelse om Kosovos uafhængighedserklæring.
(2) Kommissionens gennemførelsesforordning (EU) 2021/1070 af 28. juni 2021 om særlige, tidsbegrænsede foranstaltninger til bekæmpelse af infektion med lumpy skin disease-virus (EUT L 230 af 30.6.2021, s. 10).